ddrg/super_eurlex huggingface dataset:
AFGØRELSE Nr. 171

af 9. december 1998

om ændring af afgørelse nr. 135 af 1. juli 1987 om tilkendelse af naturalydelser, der omhandles i artikel 17, stk. 7, og artikel 60, stk. 6, i forordning (EØF) nr. 574/72 og om tilfælde, hvor øjeblikkelig hjælp er påkrævet i den i artikel 20 i forordning (EØF) nr. 1408/71 omhandlede forstand, og hvor det er tvingende nødvendigt at yde hjælp straks i den i artikel 17, stk. 7, og artikel 60, stk. 6, i forordning (EØF) nr. 574/72 omhandlede forstand

(1999/370/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71 af 14. juni 1971, i henhold til hvilken den har til opgave at behandle ethvert administativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 17, stk. 7, og artikel 60, stk. 6 i forordning (EØF) nr. 574/72, af 21. marts 1972,

under henvisning til Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen,

under henvisning til Rådets forordning (EF) nr. 974/98 af 3. maj 1998 om indførelse af euroen,

under henvisning til afgørelse nr. 135, og

ud fra følgende betragtninger:

Det er nødvendigt at foretage en omregning til euro af de beløb, der er anført i afgørelse nr. 135 af 1. juli 1987, og som er udtrykt i de nationale valutaer før indførelsen af euroen;

formålet med ovennævnte afgørelse nr. 135 er først og fremmest at fastsætte et ensartet tærskelbeløb for alle medlemsstater, som er udtrykt i euro, og som skal anvendes af alle medlemsstater, herunder de medlemsstater, der ikke deltager i euroen -

TRUFFET FØLGENDE AFGØRELSE:

1. Stk. 2.2 i afgørelse nr. 135 af 1. juli 1987 affattes således: "2.2. Den sandsynlige eller faktiske udgift til ydelsen overstiger det fastsatte beløb på 500 euro."

2. Denne afgørelse offentliggøres i De Europæiske Fællesskabers Tidende. Den finder anvendelse fra den 1. januar 1999.

Formand for den administrative kommission

Helmut SIEDL
KOMMISSIONENS AFGØRELSE

af 4. juni 1999

om udskiftning af medlemmer af Det Rådgivende Energiudvalg

(meddelt under nummer K(1999) 1462)

(1999/367/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens afgørelse 96/642/EF af 8. november 1996 om oprettelse af et rådgivende energiudvalg(1),

under henvisning til Kommissionens afgørelse 98/134/EF af 3. februar 1998 om udpegelse af medlemmer til Det Rådgivende Energiudvalg oprettet ved afgørelse 96/642/EF(2), og

ud fra følgende betragtninger:

(1) D. Declercq (IFIEC), J.A. Alvarez Ercilla (Euriscoal), T. Udo (UEAPME), H.W. Knoche (Europia), og E. McCarthy (Eurelectric) har meddelt, at de ønsker at træde tilbage, og G. Erlandsson (EPSU) er afgået ved døden;

(2) Der mår derfor udpeges nye medlemmer til udvalget, efter at de berørte organisationer er blevet konsulteret -

TRUFFET FØLGENDE AFGØRELSE:

Artikel 1

Følgende udpeges til medlemmer af Det Rådgivende Energiudvalg: D. Williams (IFIEC), F. Santoro (Euriscoal), J. Mayer (UEAPME), V. Callaud (Europia), M. Cabellos Velasco (Eurelectric) og B. Dahlsten (EPSU), idet de afløser henholdsvis D. Declercq, J.A. Alvarez Ercilla, T. Udo, H.W. Knoche, E. McCarthy og G. Erlandsson.

Artikel 2

Denne afgørelse træder i kraft dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 4. juni 1999.

På Kommissionens vegne

Christos PAPOUTSIS

Medlem af Kommissionen

(1) EFT L 292 af 15.11.1996, s. 34.

(2) EFT L 36 af 10.2.1998, s. 14.
RÅDETS AFGØRELSE

af 31. maj 1999

om gennemførelse af fælles holdning 98/633/FUSP fastlagt af Rådet på grundlag af artikel J.2 i traktaten om Den Europæiske Union, vedrørende processen vedrørende stabilitet og godt naboskab i Sydøsteuropa

(1999/361/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 18, stk. 5,

under henvisning til fælles holdning 98/633/FUSP(1), og

ud fra følgende betragtninger:

(1) Formålet med fælles holdning 98/633/FUSP er at befæste støtten til Royaumont-processen vedrørende stabilitet og godt naboskab i Sydøsteuropa;

(2) bidraget fra koordinatoren for Royaumont-processen, Dr. Panagiotis Roumeliotis, har medvirket til at udvikle processen;

(3) med henblik på konsolidering og videreførelse af det hidtidige arbejde bør koordinatoren tildeles den logistiske base og de menneskelige ressourcer, der er nødvendige for hans arbejdsopgaver -

TRUFFET FØLGENDE AFGØRELSE:

Artikel 1

Med henblik på at støtte koordinatoren i gennemførelsen af de opgaver, han skal udføre, udnævnes Panagiotis Roumeliotis til EU's særlige repræsentant i Royaumont-processen. Den særlige repræsentant skal udføre sine opgaver under EU-formandskabets ansvar og under fuld medvirken fra Kommissionen i overensstemmelse med mandatet i bilag I og II i fælles holdning 98/633/FUSP.

Artikel 2

EU's særlige repræsentant vejledes af og aflægger med referat til formandskabet rapport til Rådet med jævne mellemrum og efter behov. Kommissionen inddrages fuldt ud.

Artikel 3

1. Det finansielle referencegrundlag for gennemførelsen af denne afgørelse i perioden 31. maj 1999-31. maj 2000 er på 550000 EUR. Dette beløb skal dække udgifterne til aflønning af den særlige repræsentant og hans personale, rejseudgifter og kommunikationsudgifter.

2. Medlemsstaterne og EU-institutionerne kan foreslå udstationering af personale, der skal arbejde med EU's særlige repræsentant. Aflønningen af personale, der udstationeres af en medlemsstat eller en EU-institution til EU's særlige repræsentant, dækkes af henholdsvis medlemsstaten og EU-institutionen.

3. Rådet noterer, at formandskabet, de europæiske institutioner og/eller medlemsstaterne, hvor det er relevant, vil give logistik støtte til koordinatoren, for at han kan gennemføre sine opgaver.

Artikel 4

Denne afgørelse træder i kraft på dagen for vedtagelsen.

Den udløber den 31. maj 2000.

Artikel 5

Denne afgørelse offentliggøres i EF-Tidende.

Udfærdiget i Bruxelles, den 31. maj 1999.

På Rådets vegne

J. FISCHER

Formand

(1) EFT L 302 af 12.11.1998, s. 1.
RÅDETS AFGØRELSE

af 17. maj 1999

om beskikkelse af et medlem af Regionsudvalget

(1999/359/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse 98/110/EF af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at José Antonio Ardanza Garro er trådt tilbage som medlem, hvilket Rådet blev underrettet om den 19. marts 1999;

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Juan José Ibarretxe Markuartu beskikkes som medlem af Regionsudvalget som efterfølger for José Antonio Ardanza Garro for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 17. maj 1999.

På Rådets vegne

J. FISCHER

Formand

(1) EFT L 28 af 4.2.1998, s. 19.
RÅDETS AFGØRELSE

af 17. maj 1999

om ophævelse af fælles holdning 98/614/FUSP vedrørende Nigeria

(1999/347/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Rådet vedtog den 30. oktober 1998 fælles holdning 98/614/FUSP(1) vedrørende sanktioner over for Nigeria;

(2) den 29. maj 1999 overtages præsidentembedet af en civil, demokratisk valgt præsident, og der dannes en civil regering;

(3) de betingelser, Rådet fastlagde den 30. oktober 1998 for at ophæve de sidste sanktioner over for Nigeria, vil således være opfyldt -

TRUFFET FØLGENDE AFGØRELSE:

Artikel 1

Fælles holdning 98/614/FUSP af 30. oktober 1998 ophæves pr. 1. juni 1999.

Artikel 2

Denne afgørelse offentliggøres i EF-Tidende.

Udfærdiget i Bruxelles, den 17. maj 1999.

På Rådets vegne

J. FISCHER

Formand

(1) EFT L 293 af 31.10.1998, s. 77.
RÅDETS AFGØRELSE

af 14. juni 1999

om beskikkelse af et medlem og af en suppleant til Regionsudvalget

(1999/407/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne og suppleanterne til Regionsudvalget,

i betragtning af, at to pladser som henholdsvis medlem af og suppleant til ovennævnte udvalg er blevet ledige, efter at A. Peper og A.E. Verstand-Bogaert er trådt tilbage som henholdsvis medlem og suppleant, hvilket Rådet blev underrettet om den 10. september 1999,

under henvisning til indstillingen fra den nederlandske regering -

TRUFFET FØLGENDE AFGØRELSE:

Eneste artikel

I.W. Opstelten og M.J. Haveman beskikkes som henholdsvis medlem af og suppleant til Regionsudvalget som efterfølgere for A. Peper og A.E. Verstand-Bogaert for den resterende del af disses mandatperiode, dvs. indtil den 25. januar 2002.

Udfærdiget i Luxembourg, den 14. juni 1999.

På Rådets vegne

K.-H. FUNKE

Formand

(1) EFT L 28 af 4.2.1998, s. 19.
RÅDETS AFGØRELSE

af 14. juni 1999

om beskikkelse af en suppleant til Regionsudvalget

(1999/406/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som suppleant til ovennævnte udvalg er blevet ledig, efter at Joan Vallvé i Ribera er trådt tilbage som suppleant, hvilket Rådet blev underrettet om den 25. maj 1999;

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Joaquim Llimona i Balcells beskikkes som suppleant til Regionsudvalget som efterfølger for Joan Vallvé i Ribera for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 14. juni 1999.

På Rådets vegne

K.-H. FUNKE

Formand

(1) EFT L 28 af 4.2.1998, s. 19.
RÅDETS AFGØRELSE

af 11. maj 1999

om indgåelse af aftalen mellem Det Europæiske Fællesskab og Hongkong, Kina, om samarbejde og gensidig administrativ bistand i toldspørgsmål

(1999/400/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Rådet bemyndigede den 5. april 1993 Kommissionen til på Fællesskabets vegne at føre forhandlinger vedrørende aftaler om toldsamarbejde med visse af Fællesskabets vigtigste handelspartnere;

(2) aftalen mellem Det Europæiske Fællesskab og Hongkong, Kina, om samarbejde og gensidig administrativ bistand i toldspørgsmål bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Hongkong, Kina, om samarbejde og gensidig administrativ bistand i toldspørgsmål godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Kommissionen repræsenterer, bistået af medlemsstaternes repræsentanter, Fællesskabet i Det Blandede Toldsamarbejdsudvalg, der er nedsat ved aftalens artikel 21.

Artikel 3

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Artikel 4

Formanden for Rådet foranstalter på Fællesskabets vegne den notifikation, der er omhandlet i aftalens artikel 22(1).

Artikel 5

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 11. maj 1999.

På Rådets vegne

L. SCHOMERUS

Formand

(1) Datoen for aftalens ikrafttræden offentliggøres af Rådets Generalsekretariat i De Europæiske Fællesskabers Tidende.
RÅDETS AFGØRELSE

af 22. juli 1997

om indgåelse af aftalen mellem Det Europæiske Fællesskab og De Forenede Arabiske Emirater om handel med tekstilvarer

(1999/393/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en aftale om handel med tekstilvarer med De Forenede Arabiske Emirater;

i henhold til afgørelse 96/410/EF(1) er denne aftale blevet anvendt midlertidigt fra den 1. januar 1996 i afventning af dens formelle indgåelse;

aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og De Forenede Arabiske Emirater om handel med tekstilvarer godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 22. juli 1997.

På Rådets vegne

J. POOS

Formand

(1) EFT L 169 af 8.7.1996, s. 39.
KOMMISSIONENS BESLUTNING

af 2. juni 1999

om ændring af beslutning 93/24/EØF og 93/244/EØF og om supplerende garantier vedrørende Aujeszkys sygdom for svin, som er bestemt for Luxembourgs område

(meddelt under nummer K(1999) 1450)

(1999/399/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 98/99/EF(2), særlig artikel 10, stk. 2, og

ud fra følgende betragtninger:

(1) Der er blevet anvendt et program for udryddelse af Aujeszkys sygdom på Luxembourgs område, som er godkendt ved Kommissionens beslutning 93/200/EØF(3) og 96/283/EF(4);

(2) i forbindelse med dette udryddelsesprogram er der ved Kommissionens beslutning 93/244/EØF(5), senest ændret ved beslutning 97/835/EF(6), indrømmet Luxembourg visse supplerende garantier vedrørende Aujeszkys sygdom for svin bestemt for dette lands område;

(3) Luxembourg finder, at dets område er fri for Aujeszkys sygdom og har forelagt Kommissionen beviser herfor som fastsat i artikel 10 i direktiv 64/432/EØF;

(4) programmet anses for at have udryddet denne sygdom på Luxembourgs område;

(5) Luxembourgs myndigheder anvender regler for flytning af svin inden for landets grænser, der mindst svarer til reglerne i denne beslutning;

(6) disse supplerende garantier må ikke kræves af medlemsstater eller regioner i medlemsstater, der selv betragtes som fri for Aujeszkys sygdom;

(7) ved Kommissionens beslutning 93/24/EØF(7), senest ændret ved beslutning 1999/56/EF(8), er der fastsat supplerende garantier vedrørende Aujeszkys sygdom for svin bestemt for medlemsstater eller regioner, der er fri for sygdommen, og disse regioner er opført i beslutningens bilag I;

(8) hele Luxembourgs område, som er fri for sygdommen, bør optages i bilag I til beslutning 93/24/EØF og fjernes fra bilag I til beslutning 93/244/EØF;

(9) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 93/24/EØF affattes som angivet i bilag I til nærværende beslutning.

Bilag I til beslutning 93/244/EØF affattes som angivet i bilag II til nærværende beslutning.

Artikel 2

Denne beslutning anvendes fra den 15. juni 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 2. juni 1999.

På Kommissionens vegne

Franz FISCHLER

Medlem af Kommissionen

(1) EFT 121 af 29.7.1964, s. 1977/64.

(2) EFT L 358 af 31.12.1998, s. 107.

(3) EFT L 87 af 7.4.1993, s. 14.

(4) EFT L 107 af 30.4.1997, s. 16.

(5) EFT L 111 af 5.5.1993, s. 21.

(6) EFT L 345 af 16.12.1997, s. 56.

(7) EFT L 16 af 25.1.1993, s. 18.

(8) EFT L 18 af 23.1.1999, s. 66.

BILAG I

"BILAG I

Regioner, som er fri for Aujeszkys sygdom og ikke foretager vaccination

>TABELPOSITION>"

BILAG II

"BILAG I

>TABELPOSITION>"
RÅDETS AFGØRELSE

af 7. juni 1999

om beskikkelse af tyske medlemmer af og suppleanter til Regionsudvalget

(1999/388/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse 98/110/EF af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at pladser som medlemmer af og suppleanter til ovennævnte udvalg er blevet ledige, efter at Ruppert von Plottnitz og Uwe Döring er trådt tilbage som medlemmer, og Irmgard von Rottenburg, Jost de Jager, Kristiane Weber og Günter Niederbremer er trådt tilbage som suppleanter, hvilket Rådet blev underrettet om hhv. den 25. maj 1999, 25. januar 1999, 15. februar 1999, 28. maj 1999, 26. maj 1999 og 25. maj 1999;

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

a) Franz Josef Jung og Ulrike Rodust beskikkes som medlemmer af Regionsudvalget som efterfølgere for Ruppert von Plottnitz og Uwe Döring, og

b) Dirk Brouer, Peter Lehnert, Klaus Peter Möller og Klaus Wedemeier beskikkes som suppleanter til Regionsudvalget som efterfølgere for Irmgard von Rottenburg, Jost de Jager, Kristiane Weber-Hassemer og Günther Niederbremer for den resterende del af disses mandatperiode, dvs. indtil den 25. januar 2002.

Udfærdiget i Luxembourg, den 7. juni 1999.

På Rådets vegne

E. BULMAHN

Formand

(1) EFT L 28 af 4.2.1998, s. 19.
KOMMISSIONENS BESLUTNING

af 25. maj 1999

om ændring af beslutning 97/370/EF om godkendelse af metoder til klassificering af svinekroppe i Sverige

(meddelt under nummer K(1999) 1342)

(Kun den svenske udgave er autentisk)

(1999/381/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe(1), senest ændret ved forordning (EF) nr. 3513/93(2), særlig artikel 5, stk. 2, og

ud fra følgende betragtninger:

Ved beslutning 97/370/EF(3) godkendte Kommissionen forskellige metoder til klassificering af svinekroppe i Sverige;

den svenske regering har anmodet Kommissionen om at godkende anvendelsen af en ny metode til klassificering af svinekroppe; Kommissionen har modtaget de oplysninger, der kræves efter artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe(4); en gennemgang af anmodningen har vist, at betingelserne for godkendelse af den pågældende klassificeringsmetode er opfyldt;

beslutning 97/370/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I beslutning 97/370/EF foretages følgende ændringer:

1) I artikel 1 indsættes følgende led: "- apparatet benævnt 'Fully Automatic Ultrasonic Carcass Grading' (AUTOFOM) med tilhørende beregningsmetode, hvis enkeltheder er anført i bilagets del 3."

2) I bilaget indsættes bilaget til nærværende beslutning som del 3.

Artikel 2

Denne beslutning er rettet til Kongeriget Sverige.

Udfærdiget i Bruxelles, den 25. maj 1999.

På Kommissionens vegne

Franz FISCHLER

Medlem af Kommissionen

(1) EFT L 301 af 20.11.1984, s. 1.

(2) EFT L 320 af 22.12.1993, s. 5.

(3) EFT L 157 af 14.6.1997, s. 19.

(4) EFT L 285 af 25.10.1985, s. 39.

BILAG

"DEL 3

Fully Automatic Ultrasonic Carcass Grading (AUTOFOM)

1. Svinekroppe klassificeres ved hjælp af udstyret 'Fully Automatic Ultrasonic Carcass Grading' (AUTOFOM).

2. Udstyret er forsynet med 16 ultralyds-'hoveder', 2 MHz (Krautkrämer, SFK 2 NP), med en operationsafstand på 25 mm mellem hvert målehoved.

Ultralyddataene omfatter målinger af spæklagstykkelse og muskeltykkelse.

Måleresultaterne omregnes til skønnet indhold af magert kød ved hjælp af en central databehandlingsenhed.

3. Svinekroppens indhold af magert kød beregnes på grundlag af 29 enkelte målepunkter efter følgende formel:

>REFERENCE TIL EN GRAFIK>

hvor:

y= beregnet indhold af magert kød i svinekroppen i procent.

4. Beskrivelsen af målepunkterne og af den statistiske metode er givet i den svenske protokol, del II, der er indgivet til Kommissionen efter artikel 3, stk. 3, i Kommissionens forordning (EØF) nr. 2967/85.

Formlen gælder for slagtekroppe på mellem 50 og 120 kg."
RÅDETS AFGØRELSE

af 7. juni 1999

om beskikkelse af et medlem af Regionsudvalget

(1999/387/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse 98/110/EF af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af ovennævnte udvalg er blevet ledig, efter at Philip Houben er trådt tilbage som medlem, hvilket Rådet blev underrettet om den 1. september 1998;

under henvisning til indstillingen fra den nederlandske regering -

TRUFFET FØLGENDE AFGØRELSE:

Eneste artikel

A.G.J.M. Rombouts beskikkes, som medlem af Regionsudvalget som efterfølger for Philip Houben for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 7. juni 1999.

På Rådets vegne

E. BULMAHN

Formand

(1) EFT L 28 af 4.2.1998, s. 19.
RÅDETS OG KOMMISSIONENS AFGØRELSE

af 29. april 1999

om indgåelse af aftalen mellem De Europæiske Fællesskaber og Canadas regering om anvendelsen af deres konkurrencelovgivning

(1999/445/EF, EKSF)

RADET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 87 og 235, sammenholdt med artikel 228, stk. 3, første afsnit,

under henvisning til traktaten om oprettelse af Det Europæiske kul- og Stålfællesskab, særlig artikel 65 og 66,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Henvisningen til traktatens artikel 235 er nødvendig, da aftalen omhandler fusioner og erhvervelser, som falder ind under Rådets forordning nr. 4064/89 af 21. december 1989 om kontrol med fusioner og virksomhedsovertagelser(2), der hovedsagelig er baseret på artikel 235;

(2) da konkurrenceproblemerne har en mere og mere international karakter, er det vigtigt at styrke det internationale samarbejde på dette område;

(3) Kommissionen har i dette øjemed ført forhandlinger om en aftale med den canadiske regering om anvendelsen af De Europæiske Fællesskabers og Canadas konkurrencelovgivning;

(4) denne aftale, herunder den fortolkende brevveksling, bør godkendes -

VEDTAGET FØLGENDE AFGØRELSE:

Artikel 1

Aftalen mellem De Europæiske Fællesskaber og Canadas regering om anvendelsen af deres konkurrencelovgivning, herunder brevvekslingen, godkendes hermed på vegne af De Europæiske Fællesskab og Det Europæiske Kul- og Stålfællesskab.

Teksten til denne aftale og brevvekslingen, der er udfærdiget på dansk, tysk, engelsk, spansk, finsk, fransk, græsk, italiensk, nederlandsk, portugisisk og svensk, er knyttet som bilag til denne afgørelse.

Artikel 2

Rådets formand bemyndiges hermed til at befuldmægtige en eller flere personer til at undertegne aftalen med bindende virkning for Det Europæiske Fællesskab.

Rådets formand bemyndiges hermed til at befuldmægtige en eller flere personer til at undertegne aftalen med bindende virkning for Det Europæiske Kul- og Stålfællesskab.

Udfærdiget i Luxembourg, den 29. april 1999.

På Rådets vegne

W. MÜLLER

Formand

På Kommissionens vegne

J. SANTER

Formand

(1) EFT C 150 af 28.5.1999.

(2) EFT L 395 af 30.12.1989, s. 1; som ændret i EFT L 257 af 21.9.1990, s. 13.